IKTATÓSZÁM: 5/16-4/2023. TÁRGY:Pécsi Többcélú Agglomerációs Társulás 2022. évi költségvetésének III. módosítása

Melléklet:13 DB

**Előterjesztés**

PÉCSI TÖBBCÉLÚ AGGLOMERÁCIÓS TÁRSULÁS

2023. február 13.**-**i NYÍLT ÜLÉSÉRE

Előterjesztő: PFEFFER JÓZSEF ELNÖK

előterjesztés készítője: Kovácsné Németh Edit osztályvezető

ELŐADÓ:Pfeffer József elnök

HIVATALI KOORDINÁTOR: -

Véleményezésre megkapta:

- -

- -

- -

- -

bizottsági tárgyalás: számA:

PÉNZÜGYI ÉS ÜGYRENDI BIZOTTSÁG-…/2023.(02.13.)

- -

- -

Illetékes tisztségviselő: NYŐGÉRI LAJOS ALPOLGÁRMESTER

Tisztelt Társulási Tanács!

Az államháztartásról szóló 2011. évi CXCV. törvény (Áht.) 34. § (1) – (5) bekezdésében foglaltak, valamint az államháztartásról szóló törvény végrehajtásáról szóló 368/2011. (XII. 31.) Kormányrendelet (Ávr.) 43. §-a értelmében a helyi önkormányzat költségvetési rendeletében megjelenő bevételek és kiadások módosításáról, a kiadási előirányzatok közötti átcsoportosításról (a saját hatáskörben végrehajtott előirányzat módosítások kivételével) a képviselő-testület dönthet. Az Áht. 34. § (5) bekezdése szerint a társulás, valamint az általuk irányított költségvetési szervek bevételi előirányzatainak és kiadási előirányzatainak módosítására, átcsoportosítására az Áht. 34. § (1) – (4) bekezdést kell alkalmazni azzal, hogy a képviselő-testület hatáskörét a társulási tanács gyakorolja, polgármesteren a társulási tanács elnökét kell érteni.

A társulási tanács – az első negyedév kivételével – negyedévenként, a döntése szerinti időpontokban, de legkésőbb az éves költségvetési beszámoló elkészítésének határidejéig, december 31-i hatállyal módosítja a költségvetési határozatát.

A költségvetés módosítás tartalmilag és formailag a fentiek figyelembevételével, a törvényi előírásoknak megfelelően készült a Pécsi Többcélú Agglomerációs Társulás társulási tanácsának 15/2022. (III.8.) számú határozata alapján.

A határozat-módosítás mellékletei a társulás és intézményei 2022. december 31-i hatállyal végrehajtott és a fenntartó felé lejelentett saját hatáskörű előirányzat módosításait, a fenntartói engedélyhez kötött előirányzat-módosításokat, továbbá az Ávr. 43/A.§ (1) bekezdése alapján a társulás költségvetési kiadásai kiemelt előirányzatai közötti átcsoportosításokat tartalmazza.

A határozat 1. melléklete a Társulás és a költségvetési intézmények címrendjét, 2. melléklete a Társulás összevont költségvetési mérlegét, 3. melléklete a Társulás összevont bevételeinek forrásonkénti megoszlását, 4. melléklete a Társulás összevont kiadásainak jogcímenkénti megoszlását, 5. melléklete a Társulás bevételeit, 6. melléklete a Társulás kiadásait, 7. melléklete a Társulás 2022. évi bevételi és kiadási előirányzatainak várható teljesüléséről szóló előirányzat felhasználási ütemtervet, 8. melléklete a Társulás címenkénti létszámkeret- (álláshely-) meghatározását, 9. melléklete a Társulás közfoglalkoztatottjainak éves létszám előirányzatát, 10. melléklete a Társulás intézményeinek bevételeit és kiadásait, 11. melléklete a Társulás és az intézmények beruházási kiadásait feladatonként és felújítási kiadásait célonként összesítve, 12. melléklete a Társulás 2022. évi összevont költségvetési bevételeinek és kiadásainak feladatonkénti bemutatását, 13. melléklete pedig a Társulás összevont működési és felhalmozási bevételeinek és kiadásainak pénzforgalmi mérlegét, a 2023-2025. év gördülő tervezését mutatja be.

Az előterjesztés szerint a Társulás 2022. évi eredeti költségvetéséhez képest az 1.722.983.249 Ft összevont bevételi és kiadási főösszeg 947.431.097 Ft-tal (54,9 %-kal emelkedett és 2.670.414.346 Ft-ra változott.

A költségvetési határozat jelen módosításában a saját hatáskörű módosítások mellett a legmeghatározóbb változást a három társulási intézmény részére teljesített központi pótelőirányzatok – **szociális ágazati pótlék** 315.657.832 Ft, a **közfoglalkoztatottak** munkabér- és járulék támogatása 5.882.055 Ft – növekedése jelentette. A **2021. évi költségvetési maradvány** 528.422.554 Ft összegű könyvelése is az előirányzat módosítását eredményezte.

Az INSZI részére az otthoni szakápolásra befolyt 13.817.100 Ft összegű **NEAK támogatás** és 823.500 Ft összegű **fejlesztő foglalkoztatás kiegészítő finanszírozása,** valamint az ECSGYK által megvalósított „**Erzsébet tábor**” költségeire a támogató által átutalt 400.000 Ft, a **„Nyári diákmunka** 2022.” munkaerőpiaci program kapcsán a Baranya Megyei Kormányhivatal által az INSZI és a PKSZAK intézményeknek átutalt 1.456.527 Ft bértámogatás is az előirányzatok emelését tette szükségessé.

Az Integrált Nappali Szociális Intézmény és a  Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat intézménye

kulturális rendezvények lebonyolítására a **Nemzeti Kulturális Alaptól** 1.110.150 Ft támogatásban részesült, amely az előirányzatok növelését eredményezte.

Magyarország 2022. évi központi költségvetéséről szóló 2021. évi XC.tv.2. mellékletében szereplő szociális célú **állami támogatások összege** - az **októberi normatíva felmérést** követően, valamint a 472/2022. (XI.21.) Korm.rendelettel módosított 8/2022. (I.14.) Korm.rend alapján nyújtott **támogatások** összegével összesen 21.487.450 Ft-tal mindhárom társulási intézmény költségvetésében előirányzat emelés történt.

A költségvetés módosítása keretében átvezetendő korrekciós tételek előirányzatok közötti átcsoportosítással:

1. Az Integrált Nappali Szociális Intézmény Felsőbalokány utcai telephelyén a gazdasági irodába történő monitor beszerzés miatt az intézmény költségvetésében 42.000 Ft átcsoportosítás történt a „Dologi kiadások” kiadási előirányzatáról a „Beruházások” kiadási előirányzata javára. (10.sz. melléklet)

2.A Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat intézménye költségvetésében függönykarnis beszerzése miatt 57.410. Ft átcsoportosítás történt a „Dologi kiadások” kiadási előirányzatáról a „Beruházások” kiadási előirányzata javára. (10. sz. melléklet)

3.A Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat intézménye költségvetésében számítógép beszerzés miatt 540.000 Ft átcsoportosítás történt a „Dologi kiadások” kiadási előirányzatáról a „Beruházások” kiadási előirányzata javára. (10. sz. melléklet)

4**.** A Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat intézménye költségvetésében tárgyi eszköz beszerzése miatt 189.000 Ft átcsoportosítás történt a „Dologi kiadások” kiadási előirányzatáról a „Beruházások” kiadási előirányzata javára. (10. sz. melléklet)

5. A Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat intézménye költségvetésében a családi bölcsődékbe történő eszközök beszerzése miatt 1.700.000 Ft átcsoportosítás történt a „Dologi kiadások” kiadási előirányzatáról a „Beruházások” kiadási előirányzata javára. (10. sz. melléklet)

Kérem a Tisztelt Társulási Tanácsot, hogy a Társulás költségvetését a határozati javaslatnak és annak mellékleteinek megfelelően fogadja el.

Pécs, 2023. február 07.

**Pfeffer József**

**elnök**